Michael Douglas

**Michael Kirk Douglas** (1944-yil 25-sentyabrda tugʻilgan) – amerikalik aktyor va film Prodyuser. Ikkita Oscar, oltita Oltin globus, ikkita Screen Actors Guild Awards va Emmy mukofotlari sovrindori.

Karyerasini *[[Gigant Shadow Cast]]* (1966) filmidagi rolidan boshlagan. 1975-yilda *[[Kakku uyasi uzra parvoz]]* filmiga Prodyuserlik qildi va Oscar mukofotining eng yaxshi film nominatsiyasiga sazovor boʻldi. Ushbu film uchun Oltin globus va BAFTA mukofotlarining ham eng yaxshi film nominatsiyalarida gʻolib boʻldi. 1987-yilda *[[Wall Street]]* filmdagi roli uchun ikkinchi Oscar mukofotiga loyiq topilgan. Douglas *[[Chumoli-odam (film)|Chumoli odam]]* (2015), *[[Chumoli-odam va Ari]]* (2018) va *[[Qasoskorlar: Intiho]]* (2019) kabi koʻplab filmlarda suratga tushgan.

## Yoshlik

*Michael Kirk Douglas* 1944-yil 25-sentyabrda mashhur aktyor Kirk Douglas va aktrisa Diana Douglas oilasida tavallud topgan. Ota-onasi ajrashganidan soʻng, onasi bilan yashay boshladi, bir muddat harbiy maktabda oʻqigan, ammo otasining kasbini egallashni orzu qilib New Yorkdagi „American Place“ teatrida oʻqishga kirgan.

Talabalik yillarida Danny DeVito bilan yaqindan doʻstlashdi va keyinchalik u bilan koʻplab filmlarda suratga tushdi.

## Karyera

Douglasga shon-sharaf olib kelgan birinchi rol „*[[San-Frantsisko koʻchalari]]*“ (1972-1976) teleserialidagi inspektor Stive Keller roli edi. Ayni shu davrda otasi Kirk Douglas unga *[[Kakku uyasi uzra parvoz (kitob)|Kakka uyasi uzra parvoz]]* romanini suratga olish huquqini olib berishini aytadi. Michael ushbu filmga Prodyuserlik qildi va „Yilning eng yaxshi filmi“ uchun Oscar mukofotiga sazovor boʻldi.

Douglas har doim yadro qurolidan voz kechish zarurligini takidlagan va keyingi loyihasini shu mavzuga bagʻishlashga qaror qilgan. " *[[Xitoy sindromi]]* " filmi 1979-yilda namoyish etilgan va koʻplab shov-shuvlarga sabab boʻlgan. Douglas Prodyuserlikdan tashqari ushbu filmda asosiy rollardan birini ijro etgan.

1980-yilda aktyor bilan baxtsiz hodisa yuz berdi: togʻ changʻi kurortida changʻida uchayotganda qulab tushadi. Kinodagi karerasini davom ettirish uchun uch yil vaqt kerak edi, shu vaqt ichida uning mashhurligi ancha pasayib ketdi. Indiana Jons filmlarining muvaffaqiyatidan ilhomlanib, Douglasxuddi shunday sarguzasht lentasida kinoteatrga qaytishga qaror qildi. Ushbu strategiyaning natijasi – " *[[Romancing the Stone]]* " (1984) ekshn filmi boʻlib, tijorat jihatdan muvaffaqiyatli boʻldi.

## Shaxsiy hayoti

*[[Summertree]]* (1971) filmini suratga olganidan soʻng u aktrisa Brenda Vaccaro bilan uchrashishni boshladi. Oʻzaro munosabatlar taxminan olti yil davom etdi.

1977-yil mart oyida 32 yoshli Douglas avstriyalik diplomatning qizi 19 yoshli Diandra Lukerga uylandi. Ular 2000-yilda ajrashishgan. Bu nikohdan 1978-yilda tugʻilgan Cameron ismli oʻgʻli bor.

2000-yil 18-noyabrda u yosh britaniyalik aktrisa Catherine Zeta-Jones bilan turmush qurdi. Ularning yoshi orasida 25 yil farq bor edi. Juflikning ikkita farzandi bor: *Dilan Michael* (2000-yilda tugʻilgan) va Karis Zeta (2003-yilda tugʻilgan).

2010-yil aprel oyida Nyu-York sudi tomonidan aktyorning oʻgʻli Cameron *Douglas* giyohvand moddalar savdosi uchun besh yilga ozodlikdan mahrum qilindi.

2010-yil avgust oyida aktyorga tomoq saratoni tashxisi qoʻyilgan. 2010-yil dekabr oyining boshlarida, davolanish kursi tugaganidan keyin bergan intervyusida taniqli aktyor yana koinoga qaytmoqchi ekanligini tasdiqladi.

2011-yil 11-yanvarda Douglas saraton kasalligidan butunlay davolanganini eʼlon qildi.

2013-yil 16-avgustda Michael Douglas *[[Catherine Zeta-Jones|Catherine Zeta-Jons]]* bilan ajrashish toʻgʻrisida ariza berish niyati borligini eʼlon qildi. Ushbu bayonotning sababi aktyor „*Catherin erining kasalligi sababli depressiyaga endi toqat qila olmasligi*“ bilan izohladi.

2013-yil noyabr oyida Michael Douglas va Catherine Zeta-Jones oʻzaro munosabatlarini tiklagani maʼlum qilishdi.

## Filmografiya
***Asosiy maqola: [[Michael Douglas filmografiyasi]]***

### Tanlangan filmografiyasi

## Mukofot va nominatsiyalar

### Tanlangan mukofot va nominatsiyalar

## Manbalar

## Havolalar

*